open-index/open-wikipedia-markdown huggingface dataset:
Վանն Նատ

**Վանն Նատ** (քմեր. វ៉ាន់ណាត, ), կամբոջացի նկարիչ, գրող և իրավապաշտպան։ «Անվտանգության 21-րդ բանտում» նստած և կենդանի մնացած 7 կալանվորներից մեկը։ Հայտնի է որպես Կամբոջայում Կարմիր Քմերների ռեժիմի ոճրագործություններին և ցեղասպանության հանցագործություններին նվիրված աշխատանքների հեղինակ։ Նա «Կամբոջական բանտի դիմանկարը։ Մեկ տարի Կարմիր Քմերների S-21 բանտում» () գրքի հեղինակն է։

## Կենսագրություն
Վանն Նատը ծնվել է 1946 թվականին, Կամբոջայի հյուսիս-արևմտյան Բաթամբանգ նահանգում։ Նրա ծննդյան ճշգրիտ ամսաթիվը անհայտ է, ինչը բնորոշ է Կամբոջայի գյուղացիների մեծամասնությանը, ովքեր չունեն ծննդյան վկայականներ։ Նա մեծացել է աղքատ գյուղացիական ընտանիքում, երկու եղբայրների և ավագ քրոջ հետ միասին։ Նրա ծնողները բաժանվել են, և ընտանիքը գոյատևել է միայն «*noop bangchop*» կոչվող արիշտա վաճառելով։ Նատ ընտանիքն այնքան աղքատ էր, որ Վաննը չկարողացավ արժանապատիվ կրթություն ստանալ։ Գրագիտություն Վանն Նատը սովորել է Վաթ Սոպի մեհյանում։ Նատը հրապուրվեց գեղանկարչությամբ, երբ սովորում էր մեհյանում։ 

Բայց գեղանկարչությամբ զբաղվելու փոխարեն Վաննը որպես վանական ծառայեց 17-ից մինչև 21 տարեկան դառնալը։ 

Քրոջ մահից հետո Նատը թողեց ծառայությունը և անցավ աշխատանքի, որպեսզի իր ընտանիքին կերակրի։ 1965 թվականին ընդունվեց գեղանկարչության մասնավոր դպրոց։
Դպրոցը հեռու էր տնից, բայց նա չէր կարող հեծանիվ ձեռք բերել։ Նրանց կյանքը ծանր էր, միայն մայրն էր աշխատում, սակայն նա արդեն ծերացել էր և ընտանիքին աջակցելու համար ստիպված էր վճարել գեղանկարչության դպրոցում սովորելու ուսման վարձը։ Դրանից հետո դպրոցի ղեկավարությունը թույլ տվեց, որ Նատն աշխատի այնտեղ ուսման վարձը վճարելու փոխարեն, և միայն երկու տարի անց Նատը սկսեց եկամուտ ստանալ իր աշխատանքների վաճառքից։

## Ձերբակալություն
1975 թվականի գարնանը Կամբոջայում իշխանության եկան Պոլ Պոտի քմերական կարմիրները՝ հաստատելով ահաբեկչության և ցեղասպանության ռեժիմ։ Մշակույթի և արվեստի բոլոր աշխատողները հայտարարվեցին «ժողովրդի թշնամի» և ենթակա էին անհապաղ ոչնչացման։ Վանն Նատին հաջողվեց թաքցնել իր մասնագիտությունը։

1978 թվականի հունվարի 7-ին, երբ Վանն Նատը իրենց հայրենի Բաթամբանգ նահանգում մյուս կամբոջացիների հետ բրնձի դաշտում աշխատում էր, հանկարծ եկան «Կարմիր քմերականները» (Կամբոջայի կոմունիստներ) և նրան տարան Կանդալ Վաթ բուդդիստական տաճար, որը կոմունիստների կողմից օգտագործվում էր որպես հետաքննության կենտրոն։ Մեկ շաբաթ անց Վաննին նստեցրին բեռնատար մեքենա և տեղափոխեցին «Անվտանգության 21-րդ բանտ» (*S-21*): Նրանք լուսանկարեցին Վաննին և չափեցին նրա հասակը։ Այդ ժամանակվա լուսանկարը ներկայումս պահվում է Կամբոջայի փաստաթղթերի կենտրոնում։

Հակառակ նկարչի սպասումներին, *S-21*-ում մահացան քսան հազար կամբոջացիներ. Վանն Նատը յոթ փրկվածներից մեկն էր։

## Հիվանդությունը և մահ
Երկարատև հիվանդությունից հետո` 2011 թվականի սեպտեմբերի 5-ին, 66 տարեկան հասակում Վաննը մահացավ, իրենից հետո թողնելով դստերը՝ Սիմենին և բազմաթիվ պայծառ ու տպավորիչ նկարներ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:20-րդ դարի նկարիչներ
Կատեգորիա:20-րդ դարի տղամարդ գրողներ
Կատեգորիա:21-րդ դարի նկարիչներ
Կատեգորիա:Կամբոջացի գրողներ
Կատեգորիա:Կամբոջացի իրավապաշտպաններ
Կատեգորիա:Կամբոջացի նկարիչներ
Ֆաբերժեի թանգարան

**Ֆաբերժեի թանգարան** (), մասնավոր թանգարան ՌԴ Սանկտ Պետերբուրգ քաղաքում։ Տեղակայված է Նարիշկինների և Շուվալովների պալատում։ Թանգարանում պահվում են XIX-XX դարերի ռուսական ոսկերչական և դեկորատիվ-կիրառական արվեստի նմուշներ։ Ամենաթանկ և հայտնի նմուշները Ֆաբերժեի ձվերն են։

Թանգարանի բացումը տեղի է ունեցել 2013 թվականի նոյեմբերի 19-ին։ Հանրության համար թանգարանը սկսել է գործել 2014 թվականի ապրիլից։ Ֆաբերժեի թանգարանը աշխատում է ամեն օր 10:00-21:00. դրամարկղը բացվում է 9:30։

Թանգարանը պատկանում է Վիկտոր Վեկսելբերգին։

Ֆաբերժեի թանգարանը բաղկացած է տասնմեկ սրահից՝ Ասպետական սրահ, Կարմիր հյուրասենյակ, Կապույտ հյուրասենյակ, Ոսկյա հյուրասենյակ, Նախասրահ, Սպիտակ հյուրասենյակ, Երկնագույն հյուրասենյակ, Ցուցահանդեսային սրահ, Գոթական սրահ, Վերին բուֆետային, Բեժագույն սրահ։

2019 թվականին մուտքի տոմսի գումարը կազմել է 700 ռուբլի՝ էքսկուրսիոն ծրագրով և անհատական՝ 450 ռուբլի։

## Ստեղծման պատմություն
ձախից|մինի
Թանգարան ձևավորելուն նպաստեց այն հանգամանքը, երբ Վիկտոր Վեկսելբերգը 2004 թվականին ամերիկացի միլիարդատեր Մալկոլմ Ֆորբսի հավաքածուից գնեց Կառլ Ֆաբերժեի ստեղծագործություններից։ Ֆորբսը Ֆաբերժեի ստեղծագործությունների մեծ սիրահար էր և զանազան աճուրդներից ձեռք էր բերել Ֆաբերժեի ֆիրմայում պատրաստված իրեր։ 2004 թվականին պետք է աճուրդում Ֆորբսի հավաքածուն վաճառվեր տարբեր լոտերի ներքո, սակայն Վեկսելբերգի ներկայացուցիչները հասան նրան, որ Ֆորբսի հավաքածուն մեկ լոտով վաճառվի։ Այդպիսով Ֆաբերժեի գլուխգործոցները գնվեցին ու միանգամից տեղափոխվեցին Ռուսաստան։

Հավաքածուն ցուցադրելու նպատակով ընտրվել է Սանկտ Պետերբուրգում գտնվող Նարիշկինների և Շուվալովների պալատը, որտեղ նախկինում տեղակայված էր «Բարեկամության տունը»։ Սանկտ Պետերբուրգի վարչությունը Նարիշկինների և Շուվալովների պալատը վարձակալության հանձնեց Վեկսելբերգի ֆոնդին 50 տարի ժամկետով։ 2006 թվականին պալատը ռեստավրացիայի են ենթարկել՝ ծախսելով 1,2 միլիարդ ռուբլի։

## Թանգարանի հավաքածու
Թանգարանում պահվում են 4000 նմուշ, որոնցից ամենահայտնիները կայսերական ձվերն են, ինչպես նաև արծաթյա սպասք, ինտերիերի իրեր, ոսկերչական զարդեր՝ պատրաստված Ֆաբերժեի ֆիրմայում։ Թանգարանում ցուցադրվում են նաև Ֆաբերժեի մրցակիցների կողմից պատրաստված իրերը։ Ցուցադրական սրահում նաև կտավներ են ցուցադրվում, որոնք վրձնել են՝ Հովհաննես Այվազովսկին, Կոնստանտին Մակովսկին, Կառլ Բրյուլովը, Վլադիմիր Ամմոնը, Վասիլի Պոլենովը, Հենրիկ Սեմրիրադսկին։

Վերին բուֆետային սրահում ցուցադրված են Ռենուարի, Լուի Վալտայի, Անրի Մատիսի, Կորովինի, Կոնստանտին Գորբատովի նկարները։

Գոթական սրահում ներկայացված են ռուսական սրբապատկերները։

Թանգարանի կայսերական ձվերն են.

* Հավիկ
* Վերածնունդ 
* Վարդի կոկոնով ձու
* Թագադրական 
* Հովտաշուշաններ
* Դափնի 
* Մալբորո դքսուհու ժամացույց-ձու
* Կելխի հավիկ
* Թագավորման տասնհինգամյակ
* Քրիստոսի հարություն
* Կելխի շանտեկլեր
* Սուրբ Գևորգի շքանշան
* Գարնանային ծաղիկներ
* Աքաղաղ
* Երեք մանրակերտով նարդոսավարդագույն ձու
* Սկանդինավյան

## Ծանոթագրություններ

## Արտաքին հղումներ
* Նոր ռուսական թանգարաններ 
* Ֆաբերժեի թանգարանի նմուշները 
* Հավաքածուն առանց էքսկուրսավարի 
* Թանգարանը ձեռք է բերել 7 թանկարժեք իր
* Կայացել է առաջին փորձաքննությունը

Կատեգորիա:2013 հիմնադրումներ Ռուսաստանում
Կատեգորիա:2013 հիմնադրված թանգարաններ
Կատեգորիա:Սանկտ Պետերբուրգի թանգարաններ
Կատեգորիա:Ֆաբերժե
Հայաստանի գլխավոր տոնածառ

300px|մինի|Հանրապետության գլխավոր տոնածառը 2022 թվականի ձմռանը

**Հայաստանի գլխավոր տոնածառ**, ամանորյա տոնածառ, որը յուրաքանչյուր տարվա դեկտեմբերին տեղադրվում է Հայաստանի մայրաքաղաք Երևանում՝ Հանրապետության հրապարակում։

## Նկարագրություն
Հայաստանի ներկայիս գլխավոր տոնածառն արհեստական եղևնի է, ունի 35 մ բարձրություն (+2 մ վերնամաս)։ Զարդարված է 200 մետր երկարությամբ լուսատու շղթաներով և 1500 խաղալիքներով։ 2020 թվականին այն չի տեղադրվել 44-օրյա պատերազմի հետևանքների պատճառով, փոխարենը տեղադրվեց 2021 թվականին։

Ընդգրկված է ԱՊՀ երկրների մայրաքաղաքների 2020-ի Ամանորի 3 ամենաբարձր տոնածառերի թվում։

## Պատկերասրահ

Christmas main tree one the Republic square, Yerevan.jpg|Հայաստանի գլխավոր տոնածառը Հանրապետության հրապարակում, 2019 թվական
Armenia main Christmas tree's ornaments, Yerevan.jpg|Հանրապետության գլխավոր տոնածառի զարդարանքներ, 2019 թվական
Christmas main tree one the Republic square, Yerevan (21 September 2019) 01.jpg|Ամանորյա գլխավոր տոնածառը, 2019 թվական
HH-karavarutyun-gisher-nor-tari.jpg|Հանրապետության գլխավոր տոնածառը 2008 թվականին


## Ծանոթագրություններ

Կատեգորիա:Երևան
Կատեգորիա:Հանրահայտ եղևնիներ
Կատեգորիա:Տոնածառեր այբբենական կարգով
Մավրոպոտամոնի ճակատամարտ

**Մավրոպոտամոնի ճակատամարտ**, ռազմական բախում մի կողմից Պավլիկյանների և Արաբական խալիֆայության, մյուս կողմից՝ Բյուզանդական կայսրության միջև, որը տեղի է ունեցել 843 թվականին Մավրոպոտամոն կոչված վայրում։ Ճակատամարտն ավարտվել է հայ-արաբական ճակատի օգտին, սակայն դա պավլիկյաններին չի ազատել Բյուզանդական կայսրության զորքերի տիրապետությունից։

## Նախապատմություն
9-րդ դարի սկզբից իրադրությունը սկսում է փոխվել։ Բյուզանդական կայսրության նոր արշավանքները պավլիկյաններին ստիպում են դաշնակցել արաբների հետ։ Արաբները, որոնք բավարար ներուժ չունեին խալիֆայության քայքայումը դադարեցնելու համար, սկսում են դաշնակցել պավլիկյանների հետ և փոխել իրենց վերաբերմունքը նրանց հանդեպ։ Սարգիս-Տյուքիկոսի օրոք (801-835) շարժումը վերելք է ապրել։

Թեոփիլոս կայսեր (829-842) և նրա կնոջ՝ Թեոդորա Մամիկոնյանի օրոք (842-856) կայսությունում նոր թափ են ստանում պավլիկյանների հալածանքները։ Բյուզանդացիները կարողանում են սպանել Սերգիոսին, որին հետևում էին նրա աշակերտների հետպնդումները։ Պավլիկյանների հարցը լուծելու նպատակով Թեոդորան 843 թվականին հզոր արշավանք է ձեռնարկում։ Պավլիկյանների շարքերում վերսկսված վեճերը թուլացնում էին շարժումը, որի ղեկավարների մի մասը կարծում էին, որ առանց կրոնական հիմնավորման անհնար է դիմակայել բյուզանդացիներին, իսկ մյուս մասը պնդում էր, որ բյուզանդացիների դեմ պայքարում հաղթանակի հասնելու համար պետք էր շարժումը վերափոխել ազատագրականի։

Սերգիոսի սպանությունից հետո նրա մի շարք աշակերտներ կարողանում են վերացնել ներքին պառակտումը, իսկ Թեոդորայի ձեռնարկած արշավանքի նախօրյակին պավլիկյանները միասնական ճակատ են կազմում։ Ներքին պառակտումը վերացնելուց հետո պավլիկյանները միանում են արաբ ամիրա Օմար իբն-Աբդուլլա ալ-Ակթայի արշավանքին և բարենպաստ դիրքեր գրավում։ Բյուզանդական բանակի քանակը կազմում էր 40 հազար, և Թեոդորան կարծում էր, որ հնարավոր կլինի հաղթել հայ-արաբական ճակատին մեկ հարվածով։ Բյուզանդական մեծաքանակ բանակի հրամանտար է նշանակվում Լոգոթետ Թեոկտւստը, որը կայսրուհու քաղաքականության իրականացման պաշտպաններից մեկն էր։ Բյուզանդացիների ուժերը կենտրոնանում են Փոքր Հայքի սահմանամերձ շրջաններում, որից հետո բանակը նախաձեռնությունը հանձնում է հայ-արաբական ճակատին։

## Ճակատամարտ
Պավլիկյանները կարճ ժամանակում կարողանում են իրենց ուժերը միավորել արաբների հետ, որից հետո դաշնակիցների զորքն ընդառաջ է շարժվում բյուզանդացիներին։ Հայ-արաբական և բյուզանդական զորքերի միջև բախումը տեղի է ունենում Կեսարիայից հյուսիս գտնվող Մավրոպոտամոն վայրում։

Ճակատամարտի մարտավարական իրավիճակը նպաստավոր էր դաշնակիցների համար, որոնք, դրությունից օգտվելով, նախահարձակ են լինում։ Հայ-արաբական զորքերը բյուզանդացիների դեմ նորանոր գրոհներ էին ձեռնարկում, որի պատճառով բյուզանդացիները չէին կարողանում «ուշքի գալ»։ Քանակական գերազանցության շնորհիվ բյուզանդացիները կարողանում են երկար դիմադրությունից հետո կասեցնել դաշնակիցների հաջորդող մի քանի գրոհները։ Մարտի երկու կողմերի զոհվածների քանակը մեծաթիվ էր։ Երկարատև ճակատամարտից հետո բյուզանդական բանակը պարտություն է կրում և նահանջում։ Փախուստի է դիմում նաև բյուզանդակի բանակի հրամանատար Լոգոթետ Թեոկտիսը։ Ճակատամարտից հետո դաշնակիցները մեծ թվով գերիներ են վերցնում։

## Ծանոթագրություններ

Կատեգորիա:843
Կատեգորիա:Բյուզանդիայի ճակատամարտեր
Կատեգորիա:Պավլիկյանների ճակատամարտեր
Էշի կաշի

**«Էշի կաշի»** կամ **«Էշի մաշկ»** (), Շառլ Պերոյի հեքիաթը, առաջին անգամ հրատարակված 1694 թվականին երկու տարբերակով՝ չափածո և արձակ։ Հեքիաթն ընդգրկվել է «Սագ մայրիկի հեքիաթները» ժողովածուում և բազմիցս էկրանավորվել է։

## Բովանդակություն
Մահվան մահճում թագուհին խնդրեց թագավորին, որ երկրորդ անգամ ամուսնանա, ապա այնպիսի կին ընտրի, որ իրենից խելոք ու գեղեցիկ լինի։ Նոր ընտրյալի անհաջող որոնումներից հետո արքան հասկանում է, որ իր կնոջից ավելի գեղեցիկ իրենց աղջիկն է։ Արքայադուստրը սարսափի մեջ էր ստացած առաջարկից, և իր կնքամայր փերի Յասամանի առաջարկով, թագավորի առաջ դնում է պայմաններ՝ կարել երեք գույնզգույն զգեստ և տրամադրել սիրելի արքայական էշի կաշին։ Հագնելով կաշին՝ արքայադուստրը արյունապղծության վախից փախչում է ամրոցից։ Նրան ետևում է կախարդական սնդուկը՝ երեք զգեստներով։

Արքայադուստրը վարձվում է որպես տնային տնտեսության պահակ մի տան, որտեղ իր անխնամ տեսքի համար ստանում է Էշի Կաշի մականունը։ Մի անգամ բանալու անցքից արքայազնը տեսնում է աղջկա գեղեցկությունը և սիրահարվում։ Նա հրամայում է, որ Էշի Կաշիին իր համար թխի կարկանդակ, ինչպես նաև թագավորության բոլոր աղջիկներին հրամայում է փորձել մատանին. ում այն կբռներ, նրա հետ էլ կամուսնանար։ Գեղեցիկ զգեստ հագնելով՝ Էշի Կաշին կրում է մատանին և դառնում արքայազնի կինը։

## Սյուժե
Ստեղծագործության սյուժեն վաղուց հայտնի էր ողջ Եվրոպայում և ուներ տարբեր տարբերակներ։ Հատկապես շատ են հիշատակումները ֆրանսիական գրականությունում՝ Ֆրանսիայում հեքիաթի հատուկ ճանաչվածության պատճառով։ Հնարավոր է, որ գլխավոր հերոսուհու կերպարում արտացոլված է կառնավալի, գարնան և Նոր տարվա կերպարը։ Կառնավալային փառատոնների հետ կապվում էին ամուսնական ծեսերը, և հեքիաթում արքայազնը ճանաչում է սիրելիին մատանիով։

## Էկրանավորում
* 1970 — Էշի կաշին () ;
* 1982 — Էշի կաշին 

## Ծանոթագրություններ

## Արտաքին հղումներ
* Էշի կաշին հեքիաթը գուտենբերգի նախագծում

Կատեգորիա:Հեքիաթներ
Կատեգորիա:Շառլ Պերոյի հեքիաթներ
Ադրբեջանի խորհրդարանական ընտրություններ (2020)

**Ադրբեջանի խորհրդարանի ընտրություններ**, տեղի է ունեցել 2020 թվականի փետրվարի 9-ին։ Դա կլինի Ադրբեջանի պատմության մեջ առաջին արտահերթ խորհրդարանական ընտրությունները։

## Արտահերթ ընտրությունների պատմություն
Խորհրդարանի հերթական ընտրությունները պետք է տեղի ունենային 2020 թվականի նոյեմբերին։ 2019 թվականի նոյեմբերին իշխող Նոր Ադրբեջան կուսակցության պատգամավորներն առաջարկել են Ադրբեջանի Ազգային ժողովն արձակելու նախաձեռնությունը։ Դեկտեմբերի 2-ին Միլի Մեջլիսը ձայների ճնշող մեծամասնությամբ դիմել է Ադրբեջանի նախագահին՝ խնդրելով արտահերթ խորհրդարանական ընտրություններ նշանակել։ Դեկտեմբերի 7-ին Ադրբեջանի ԿԸՀ-ն արտահերթ ընտրությունների գործընթաց է սկսել։

## Ընտրական համակարգ
## Քարոզարշավ
Թեկնածուների գրանցման փաստաթղթերն ընդունվում են դեկտեմբերի 21-ից մինչև հունվարի 10-ը։ Նախընտրական քարոզարշավը կմեկնարկի 2020 թվականի հունվարի 17-ին և կավարտվի 2020 թվականի փետրվարի 8-ին՝ ժամը 08:00-ին։

## Ծանոթագրություններ

Կատեգորիա:2020 ընտրություններ
2020
ԱՄՆ դիվանագիտական հարաբերություններ

Ամերիկայի Միացյալ Նահանգները դիվանագիտական հարաբերություններ է հաստատել ներկայումս գոյություն ունեցող ՄԱԿ-ի անդամ 190 պետությունների հետ

Ներկայումս ԱՄՆ-ն դիվանագիտական հարաբերություններ է պահպանում ՄԱԿ-ի 187 անդամ պետությունների, ինչպես նաև ՄԱԿ-ին առընթեր դիտորդի հետ։

* Սուրբ Աթոռ, սուբյեկտ persona sui generis կարգավիճակով, որը տիրապետում է սեփական օժանդակ սուվերեն տարածքին 

և մասամբ ճանաչված պետություն

* 

ՄԱԿ-ի անդամ պետություններից ԱՄՆ-ը դիվանագիտական հարաբերություններ չունի հետևյալ պետությունների հետ։

* 
* 

ՄԱԿ-ի անդամ պետություններից ԱՄՆ-ը դադարեցրել է դիվանագիտական հարաբերությունները հետևյալ պետությունների հետ․

*  (դադարեցվել է 1980 թվականի ապրիլի 7-ին)
* (դադարեցվել է 2019 թվականի հունվարի 23-ին)

thumb|centre|800px|Երկրների և տարածքների քարտեզ, որոնք դիվանագիտական հարաբերություններ են պահպանում ԱՄՆ-ի հետ

## Տես նաև
* ԱՄՆ-ի արտաքին քաղաքականություն

## Ծանոթագրություններ
**Նշումներ**
**Աղբյուրներ**

## Արտաքին հղումներ
* U.S. State Department. Foreign Embassy Information & Publications

Կատեգորիա:ԱՄՆ-ի արտաքին քաղաքականություն
Կատեգորիա:Դիվանագիտություն
Rockstar Games

**Rockstar Games**, ամերիկյան կազմակերպությունը, որը զբաղված է խաղերի ստեղծմամբ և մշակմամբ։ Rockstar Games-ի տերը համարվում է Take-Two Interactive կազմակերպույունը։ Բրենդը հայտնի է իր խաղաշարքերով ՝ Grand Theft Auto, Midnight Club, Max Payne, Manhunt և Red Dead։ Կազմակերպության գլխավոր գրասենյակը տեղակայված է Նյու-Յորքում։

Take-Two Interactive-ի կազմում եղած շատ ստուդիաններ հետագայում վերանվանվեցին և դարձան Rockstar Games-ի մասը։

Կազմակերպությունը ստեղծվել է 1988 թվականին Սէմ Հաուզերի, Դէն Հաուզերի, Թերրի Դոնովանի, Ջեյմ Կինգի ժ և Գէրի Ֆորմենի կողմից։

## Rockstar Games-ի ստուդիաներ

## Այլ կազմակերպություններ որոնք մշակում են խաղեր Rockstar  Games-ի համար
* **Bungie**, որը մշակել է հայտնի *Halo* խաղը և Oni խաղը Rockstar Games-ի համար
* **Capcom**, Rockstar San Diego-ի փոխարեն մշակել է *Red Dead Revolver* խաղը
* **VIS Entertainment **, համագործակցելով Dubtitled Entertainment-ի հետ ստեղծել է *State of Emergency* խաղը
* **Digital Eclipse Software **, Rockstar North-ի հետ աշխատել է *Grand Theft Auto Advance*-ի վրա
* **Edge of Reality '', մշակել է ''Monster Truck Madness 64'' խաղը
* **Opus**-ը **ASCII Entertainment **-ի հետ միասին մշակել է ''Surfing H3O'' խաղը 
* **Pixelogic** մշակել է ''The Italian Job''
* **Remedy Entertainment ** մշակել է ''Max Payne'' և ''Max Payne 2'' խաղերը 
* **Team Bondi** մշակել է '' L.A. Noire'' խաղը ''Rockstar''-ի համար
* **Z-Axis*' զբաղվել է * Thrasher Presents Skate and Destroy'' խաղի մշակմամբ

## Հրապարակված խաղեր

## Նկարահանված ֆիլմեր

## Ստեղծած խաղեր

## Տեխնոլոգիաներ
### RAGR
Rockstar Advanced Game Engine (RAGE), խաղային շարժիչ ստեղծած Rockstar San Diego-internal RAGE Technology Group։ Ստեղծված է խաղերի մշակումը համակարգերի (PlayStation 3, PlayStation 4, Xbox 360, Xbox One, Microsoft Windows, OS X և Wii) համար հեշտացման նատակով։

### Social Club
Rockstar Games Social Club, խաղային առցանց սերվիս, ստեղծված է Rockstar Games-ի ապրանքնրի համար։

### Rockstar Games Launcher
2019 թվականի սեպտեմբերի 17-ին Rockstar Games-ը թողարկեց իր սեփական լաունչերը Microsoft Windows համար։ Լաուչները աշխատում է Social Club-ում գրանցված օգտատիրոջ տվյալները, ինչը թույլ է տալիս նրան ներբեռնել և գնել խաղեր, որոնք նա ձեռք էր բերել որոշ ժամանակ առաջ, ինչպես նաև թույլ է տալիս գնել Rockstar-ի կողմից ստեղծված խաղերը այլ հարթակներից, օրինակ՝ Steam:

## Ծանոթագրություններ

## Արտաքին հղումներ
* Rockstar Games
* Take-Two Interactive
* Rockstar Games MobyGames-ում

### Ստուդիաներ
* Rockstar North
* Rockstar Toronto
* Rockstar Lincoln
* Rockstar San Diego
* Rockstar Leeds 
* Rockstar London
* Rockstar New England
* Rockstar India

Կատեգորիա:1990-ականներին հիմնադրված ընկերություններ
Կատեգորիա:1994 հիմնադրված ընկերություններ
Կատեգորիա:1998
Կատեգորիա:1998 հիմնադրումներ
Կատեգորիա:ԱՄՆ-ի համակարգչային խաղերի արտադրողներ
Կատեգորիա:Ամերիկյան ընկերություններ
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Միացյալ Թագավորության ընկերություններ
Մու Սոչուա

**Մու Սոչուա** (քմեր.՝ មូរ សុខហួ, ), կամբոջացի քաղաքական գործիչ և իրավապաշտպան, խորհրդարանի պատգամավոր Բաթամբանգից։ 2005 թվականին ստացել է առաջնորդության մրցանակ, որը շնորհվել է *Vital Voices Foundation* հիմնադրամի կողմից, որի համահիմնադիրը Հիլարի Քլինթոնն էր։ 2002 թվականին Մուն մոբիլիզացրեց 12000 կին թեկնածուների՝ համայնքային ընտրություններին մասնակցելու համար, արդյունքում 900-ից ավելի կանայք հաղթեցին և ակտիվորեն օժանդակում են կանանց հուզող օրակարգային հարցերի առաջ քաշման և լուծման հարցում։ Նույն թվականին նա զգալի աշխատանք կատարեց ընտանեկան բռնության կանխարգելման մասին օրենքի ընդունման գործում, որը նախատեսում է խիստ տուգանքներ բռնաբարության և անչափահասների նկատմամբ ոտնձգությունների համար։ Կամբոջայում Մուի գործունեությունը ներառում է նաև տղամարդկանց հետ տարվող աաշխատանքները` ընտանեկան բռնությունը և ՄԻԱՎ / ՁԻԱՀ-ի տարածումը կանխելու միջոցներ ձեռնարկելը, կին ձեռներեցների իրավունքների պաշտպանությունը, աշխատանքային օրենսդրության բնագավառում տարվող աշխատանքները, արդար աշխատավարձի և աշխատող կանանց անվտանգ աշխատանքային պայմանների ապահովումը և համայնքների վերաբնակեցման, առողջության, սանիտարական և զբաղվածության կենտրոնների աշխատանքների կազմակերպումը։

## Կենսագրություն
### Վաղ տարիներ
Սոչուան ծնվել է Պնոմպենում, նախնական կրթությունը ստացել է ֆրանսիական լիցեյում։ 1972 թվականին ծնողները նրան ուղարկեցին Փարիզ՝ հետագա կրթություն ստանալու համար։ Մեկ տարի անց նա տեղափոխվեց Սան Ֆրանցիսկո, որտեղ ապրում էր իր եղբայրը։ Երբ Կարմիր քմերականները 1975 թվականին Կամբոջայում տիրեցին իշխանության, նրա ծնողներն անհետացան։ Սոչուան չկարողացավ վերադառնալ տուն և հետագա 18 տարիները անցկացրեց տարագրության մեջ։ Կամբոջա վերադառնալուց առաջ, ցանկանալով օգնել պատերազմի հետևանքով ավերված հասարակությունը վերակառուցելուն, նա ստացավ Սան Ֆրանցիսկոյի համալսարանի հոգեբանության բակալավրի աստիճան և սոցիալական աշխատանքի մագիստրոսի աստիճան Բերկլիի կալիֆորնյան համալսարանից։

### Վերադարձ տարագրությունից
18-ամյա տարագրությունից հետո Սոչուան 1989 թվականին վերադառնում է Կամբոջա և սկսում զբաղվել մարդու իրավունքների պաշտպանության, մարդկանց առևտրի, ընտանեկան բռնության և աշխատողների շահագործման բնագավառում իրավապաշտպանական գործունեությամբ։ Մուն ստեղծեց կանանց առաջին կազմակերպությունը՝ «Հեմարա»-ն, ընդունվեց ՖՈՒՆՍԻՆՊԵԿ քաղաքական կուսակցության շարքերը և 1998 թվականին Բաթամբանգից ընտրվեց Ազգային խորհրդարանի պատգամավոր։ Դրանից անմիջապես հետո նրան առաջարկեցին ղեկավարել Կանանց և վետերանների գործերի նախարարությունը՝ դառնալով կառավարական կաբինետի երկու կին նախարարներից մեկը։ 2004 թվականի հուլիսին Սոչուան հրաժարվեց նախարարի պաշտոնից՝ կոռուպցիան համարելով իր աշխատանքի հիմնական խոչընդոտը և համարյա անմիջապես տեղափոխվեց Սեմ Ռայնսի կուսակցություն, որտեղ նա հանձնաժողովի ղեկավարի տեղակալն էր։

## Անձնական կյանք
1984 թվականին Մուն ամուսնացավ ամերիկացի Սքոթ Լեյպերի հետ և ունեցավ երեք դուստր։ Լեյպերը մահացավ 2016 թվականին։ Նա 18 տարի բնակվեց Միացյալ Նահանգներում, որտեղ սովորում էր համալսարանում։ Երկար տարիներ բնակվելով ԱՄՆ-ում՝ նա շեշտադրությամբ է խոսում մայրենի լեզվով։

## Ծանոթագրություններ

Կատեգորիա:Կամբոջացի իրավապաշտպաններ
Կատեգորիա:Կամբոջայի կին քաղաքական գործիչներ
Կատեգորիա:Ամերիկացի ֆեմինիստներ
Եվգենի Չումաչենկո

**Եվգենի Վիկտորովիչ Չում́աչենկո** (, ), ռուս ֆուտբոլիստ, պաշտպան։

## Կարիերա
Վոլժսկի քաղաքի № 4 ՕՌՄՄՊՄԴ-ի սան է։ Խաղացել է «Տորպեդո» (Վոլժսկի), «Ռոտոր» (Վոլգոգրադ), «Լադա Գրադ» (Դիմիտրովգրադ), «Լադա Տոլյատի ՎԱԶ» (Տոլյատի), «Մետալուրգ» (Լիպեցկ), «Մետալուրգ Կուզբաս» (Նովոկուզնեցկ) ֆուտբոլային ակումբներում։ Ռուսաստանի երիտասարդական հավաքականի կազմում մասնակցել է 1993-94 թվականների Եվրոպայի առաջնությանը և 1995 թվականի աշխարհի առաջնությանը։ Խաղացողի կարիերայի ավարտից հետո 2013 թվականին աշխատել է որպես Վոլժսկիի «Էներգիա» ակումբի ղեկավար։ Հետագայում դարձել է Վոլգոգրադի մարզի Վոլժսկի քաղաքի № 3 մարզադպրոցի տնօրենի տեղակալ։ Քաղաքի ГТО թեստավորման կենտրոնի ղեկավարն է։

## Վիճակագրություն
### Ակումբային

## Ձեռքբերումներ
### Թիմային
* ՖԱԼ առաջնության երկրորդ լիգայի հաղթող («Կենտրոն» տարածաշրջան) – 1994 
* ՖԱԼ առաջնության երկրորդ դիվիզիոնի հաղթող («Կենտրոն» տարածաշրջան) – 2002

## Ծանոթագրություններ

## Արտաքին հղումներ
* 
* Ֆուտբոլիստի էջը ''footbook.ru'' կայքում 
* Статистика на сайте КЛИСФ 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Բալրամ Ջակհար

**Բալրամ Ջակհար** (, , ), հնդիկ պետական և քաղաքական գործիչ։ Եղել է Հնդկական ազգային կոնգրես կուսակցության ականավոր ներակայցուցիչ, Հնդկաստանի խորհրդարանի ստորին պալատի՝ Լոկ սաբհայի չորս համագումարների պատգամավոր, 1980-1989 թվականներին Լոկ սաբհայի խոսնակ, 1991-1996 թվականներին Հնդկաստանի գյուղատնտեսության նախարար և 2004-2009 թվականներին Մադհյա Պրադեշի նահանգապետ։ 2004 թվականի հուլիսի 2-24-ը եղել է Գուջարաթի նահանգապետի ժամանակավոր պաշտոնակատարը։

## Կենսագրություն
Բալրամ Ջակհարը ծնվել է 1923 թվականի օգոստոսի 23-ին Պանջոկսիում, Բրիտանական Հնդկաստան՝ Չաուդրահի Ռաջարամ Ջակհարի և նրա կին Պատոդևիի ընտանիքում։ 1945 թվականին ավարտել է Լահորի Ֆորմանի քրիստոնեական քոլեջը՝ ստանալով լեզվագիտության դիպոլմ սանսկրիտում մասնագիտացմամբ։ Դրան համատեղ տիրապետել է փանջաբին, հինդիին, ուրդուին և անգլերենին։ Բարձրագությունից կրթություն ստանալուց և տուն վերադառնալուց հետո մի քանի տասնամյակների ընթացքում զբաղվել է բուսաբուծությամբ։ Եղել է առաջին մարդը, որը Աբոհար շրջանում սկսել է աճեցնել խաղող և կիննաու մանդարին։ 1975 թվականին արժանացել է ազգային մակարդակի Հնդկաստանի նախագահի Udyan Pandit մրցանակին բուսաբուծությունում ներդրումի համար։

Խորհրդարանական կարիերան սկսել է 1972 թվականին՝ Փենջաբի օրենսդրական խորհրդի մեջ ընտրվելով։ 1977 թվականին վերընտրվել է՝ դառնալով ընդդիմադիր խմբի առաջնորդ։

1980 թվականին Ֆիրոզպուր շրջանից դարձել է Հնդկաստանի խորհրդարանի ստորին պալատի՝ Լոկ սաբհայի 7-րդ համագումարի պատգամավոր՝ դառնալով պալատի խոսնակ, իսկ 1984 թվականին վերընտրվել է Սիկար շրջանից՝ պահպանելով իր պաշտոնը։ Դրանով Ջակհարը մնում է հնդկական խորհրդարանի խոսնակ 1980 թվականից մինչև 1989 թվականը։

Զբաղեցնելով Լոկ սաբհայի բարձրագույն պաշտոնը՝ Բալրամ Ջակհարն ակտիվ զբաղվել է խորհրդարանական աշխատանքի զարգացմամբ, հիմնականում, հիմնադրել է խորհրդարանական թանագարանը, զարգացրել է խորհրդարանի գրադարանը, նրա փաստաթղթերի ծրագիրը և տեղեկատվա-ռեֆերատային ծառայությունները, ավտոմատացրել է քվեարկությունների համակարգը։ Որպես հնդկական օրենսդրական ժողովի նախագահ մասնակցել է Բրիտանական Ընկերության խորհրդարանական ասամբլեայի աշխատանքում, իսկ 1984 թվականից մինչև 1987 թվականը գլխավորել է այն՝ դառնալով այդ պաշտոնում Ասիայի առաջին ներկայացուցիչը։

1991 թվականից մինչև 1996 թվականը զբաղեցրել է Հնդկաստանի գյուղատնտեսության նախարարի պաշտոնը։ 2004 թվականից մինչև 2009 թվականը եղել է Մադհյա Պրադեշի նահանգապետը։ Այդ պաշտոնը զբաղեցնելու սկզբնական շրջանում նաև եղել է Գուջարաթի նահանգապետի ժամանակավոր պաշտոնակատարը։

Բալրամ Ջակհարը մահացել է 2016 թվականի փետրվարի 3-ին ինսուլտից Դելիում՝ 92 տարեկան հասակում։

## Ծանոթագրություններ

## Լրացուցիչ հղումներ և գրականություն
* 
* 
* 
* 
* 
* 
* 
* 

Կատեգորիա:20-րդ դարի քաղաքական գործիչներ
Կատեգորիա:Թոքաբորբից մահացածներ
Կատեգորիա:Հնդիկ ակտիվիստներ
Կատեգորիա:Հնդիկ հասարակական գործիչներ
Կատեգորիա:Հնդիկ պետական գործիչներ
Կատեգորիա:Հնդկական ազգային կոնգրեսի անդամներ
Կատեգորիա:Հնդկաստանի քաղաքական գործիչներ
Կատեգորիա:Երկարակյացներ
Վիտալի Սեմակին

**Վիտալի Յուրևիչ Սեմակին** (, ), ռուսական ֆուտբոլիստ, կիսապաշտպան, մարզիչ։

## Կենսագրություն
Դոնի Ռոստովի օլիմպիական ռեզերվի ուսումնարանի սան է։ 1992-2010 թվականներին պրոֆեսինոալ կարիերան անցկացրել է Ռուսաստանի ստորին դիվիզիոնների «Ռոստսելմաշ»-Ե (1992), Շախտիի «Շախտյոր» (1992-1995, 1998), Դոնի Ռոստոնի ՍԿԱ (1996-1997, 2002), «Խիմկի» (1999-2001), «Տյումեն» (2001), Չիտայի «Լոկոմոտիվ» / «Չիտա» (2003-2006), «Զվեզդա» (2006-2007), «Բատայսկ-2007» (2008), ՄԻՏՕՍ (2010) ակումբներում։ Ռոստովի մարզի առաջնությունում խաղացել է Սուլինի «Դոնգազդոբիչ» (2009, 2012), Պեսչանոկոպսկոեի «Չայկա» (2013-2014) ֆուտբոլային ակումբներում։

Դարձել է երկրորդ դիվիզիոնի «Կենտրոն» (2000) և «Արևելք» տարածաշրջանների հաղթող, ՊՖԼ Գավաթի դափնեկիր (2006)։

2013 թվականից մինչև 2016 թվականի փետրվար և 2018 թվականի ապրիլից եղել է «Չայկա» ակումբների գլխավոր մարզիչը։ Նրա ղեկավարության ներքո ակումբը 2019 թվականին անցել է ՖԱԼ առաջնություն, որը նշանակությամբ երկրորդ դիվիզիոնն է Ռուսաստանի պրոֆեսիոնալ ֆուտբոլում։ 2018/19 մրցաշրջանի արդյունքներով ճանաչվել է ՖԱԼ առաջնության «Հարավ» խմբի լավագույն մարզիչ։

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տյումենի ֆուտբոլիստներ
What Did You Think When You Made Me This Way?

***What Did You Think When You Made Me This Way?***, Nothing But Thieves բրիտանական ռոք խմբի կողմից թողարկված մինի ալբոմ։ Այն թողարկվել է 2018 թվականի հոկտեմբերի 19-ին RCA Records լեյբլում։ Մինի ալբոմի առաջին «Forever & Ever More» սինգլը թողարկվել է 2018 թվականի օգոստոսի 27-ին հոսքային ծառայությունների միջոցով և հասանելի է դարձել ներբեռնման համար։ «Take This Lonely Heart» երկրորդ սինգլը թողարկվել է նաև 2018 թվականի հոկտեմբերի 19-ին, որպեսզի համընկնի ալբոմի թողարկման հետ։

## Հետարտադրություն և թողարկում
«Forever & Ever More»-ը նշել է իր կենդանի դեբյուտը 2018 թվականի օգոստոսի 24-ին Reading Festival փառատոնի ժամանակ։ Երգի ռադիո դեբյուտը կայացել է 2018 թվականի օգոստոսի 27-ին BBC Radio 1-ում և թողարկվել է հոսքային հեռարձակման և ներբեռման ծառայությունների վրա։ 2018 թվականի հոկտեմբերի 19-ին թողարկել է «Take This Lonely Heart»-ը՝ որպես երկրորդ սինգլ։

Մինի ալբոմը ամբողջ աշխարհի համար թողարկվել է 2018 թվականի հոկտեմբերի 19-ին RCA Records-ի միջոցով՝ թվային ներբեռնման տեսքով և ֆիզիկապես 12 դյույմանոց վինիլով։

## Տեսահոլովակ
«Forever & Ever More» երգի երաժշտական տեսահոլովակը թողարկվել է 2018 թվականի սեպտեմբերի 19-ին և նկարահանվել է ռեժիսոր Իվանա Բոբիչի կողմից։  Տեսանյութը շոշափում է այնպիսի թեմաներ, ինչպիսիք են մեկուսացումը, կրոնը և հոգեկան առողջությունը։

## Քննադատություն
Clash ամսագիրը անվանել է առաջին սինգլը «ճռճռող ծանր ռոք» և համեմատել է խումբը Queens Of The Stone Age խմբի «pomp»-ի և Foo Fighters-ի «matching blistering energy»-ի հետ։ Billboard-ը առաջին երգը անվանել է «հարվածային թրեք» և գովել է Քոնոր Մեյսոնի «օպերային վոկալը»։

## Թրեք լիստ

## Ձայնագրման մասնակիցներ

**Nothing but Thieves**
*Քոնոր Մեյսոն՝ վոկալ
*Յոզեֆ Լանգրիդջ Բրաուն՝ կիթառ
*Դոմինիկ Կրեյք՝ կիթառ, ստեղնաշարայիններ
*Ֆիլիպ Բլեյք՝ բաս
*Ջեյմս Փրայս՝ հարվածայիններ

**Տեխնիկական կազմ**
*Ջիմ Աբիս՝ արտադրություն
*Դևիդ Սարդի՝ միքսինգ

## Հիթ-շքերթներ

## Ծանոթագրություններ

Կատեգորիա:2018 մինիալբոմներ
I Don’t Care

**«I Don’t Care»**, բրիտանացի երգիչ Էդ Շիրանի և կանադացի երգիչ Ջասթին Բիբերի երգը, որը թողարկվել է 2019 թվականի մայիսի 10-ին որպես Էդ Շիրանի *[[No.6 Collaborations Project]]* վեցերորդ ստուդիական ալբոմի առաջին սինգլ։

## Պատմություն
«I Don’t Care» երգը դարձել է Էդ Շիրանի ու Ջասթին Բիբերի չորրորդ համատեղ աշխատանքը. նրանց վոկալը հնչում է «Earth» (Lil Dicky, 2019) երգում, դրանից բացի Շիրանը եղել է Բիբերի՝ 2015 թվականին թողարկված «Love Yourself» երգի համահեղինակը, ինչպես նաև նրանք մասնակցել են 2016 թվականի «Cold Water» (Major Lazer, Բիբերի մասնակցությամբ) երգի ստեղծմանը։

Որպես պրոդյուսեր հանդես են եկել Մաքս Մարտինը, Shellback և Ֆրեդ Գիբսոնը։ Այն նոր երաժշտության առաջին թողարկումն է Էդ Շիրանի համար վերջին երկու տարում, առաջինը՝ 2017 թվականին *[[÷ (ալբոմ)|÷]]* ալբոմի՝ «Գրեմմիի» արժանանալուց հետո։

Սինգլը թողարկվել է 2019 թվականի մայիսի 10-ին։

Spotify-ում «I Don’t Care» երգը, մեկ օրվա մեջ ունենալով 10,977 մլն գլոբալ սթրիմինգ, գերազանցել է single-day streaming ռեկորդը (10,819 մլն), որը նախկինում սահմանել էր Մրայա Քերիի «All I Want for Christmas Is You» երգը։ ԵրգըՄեծ Բրիտանիայի UK Singles Chart հիթ-շքերթում նորամուտը կատարել է առաջին հորիզոնականում, Միացյալ Նահանգների *Billboard* Hot 100 հիթ-շքերթում՝ երկրորդ հորիզոնականում՝ զիջելով Լիլ Նաս Էքսի և Բիլլի Ռեյ Սայրուսի «Old Town Road» երգին։ Ավստրիայում երգը Ö3 Austria Top 40 հիթ-շքերթում նորամուտը կատարել է առաջին հորիզոնականում 2019 թվականի մայիսի 24-ից սկսվող շաբաթում։

## Տեսահոլովակ
Երգի պաշտոնական տեսահոլովակը թողարկվել է 2019 թվականի մայիսի 17-ին Էդ Շիրանի յութուբյան ալիքով։ Ռեժիսորը եղել է Էմիլ Նավան, իսկ նկարահանումներն անցկացվել են Ճապոնիայում և ԱՄՆ-ում (Լոս Անջելես)։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

!scope="col" colspan="3"| Սթրիմինգ
|-

## Ծանոթագրություններ

## Արտաքին հղումներ
* 

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Էդ Շիրանի երգեր
Կատեգորիա:Ջասթին Բիբերի երգեր
Բեատուս Լունգերնացի

**Բեատուս Լունգերնացի** (), հայտնի նաև որպես **Շվեյցարիայի առաքյալ** կամ **Բեատուս Բեատենբերգցի** կամ **Բեատուս Թանցի**, վաղ քրիստոնեության ժամանակաշրջանի առասպելական վանական ու ճգնավոր, որին երկրպագում են որպես սրբի։ Թեև նրա մասին լեգենդում ասվում է, որ նա մահացել է 2-րդ դարում, հավանական է, որ նրա պատմությունը խառնվել է նույն անունով այլ սրբերի՝ հատկապես Բեատուս Վանդոմացու և աբբա Բեատուսի հետ, որը 810 թվականին հրովարտակ է ստացել Շարլեմանից, որով հաստատվում էր, որ Հոնաու աբբայությունը կառավարելու էին իռլանդացի վանականները։

## Կյանք
Մինչ լեգենդը պնդում է, որ նա շոտլանդական թագավորի որդի է, այլ լեգենդներ նրա ծննդավայր համարում են Իռլանդիան։ Բեատուսը սուրբ Բառնաբասի կողմից Անգլիայում մկրտված կրոնափոխ էր։ Նա ենթադրաբար Հռոմում քահանա է ձեռնադրվել Սուրբ Պետրոս առաքյալի կողմից, որից հետո Աքատես անունով մի ուղեկցի հետ նրան ուղարկել են Հելվեթիի ցեղում քարոզելու համար։ Նրանք երկուսով ճամբար են հիմնել Արգաուում՝ Յուրա լեռների մոտակայքում, որտեղ տեղացիներից շատերին դարձի են բերել։

Այնուհետև Բեատուսը ճանապարհվել է դեպի Թուն լճից վերև գտնվող լեռները և ճգնարան ստեղծել Բեատենբերգ գյուղի մերձակայքի այն տարածքում, որն այժմ հայտնի է որպես Սուրբ Բեատուսի քարանձավներ։ Ավանդույթի համաձայն այս քարանձավում է նա կռվել վիշապի դեմ։ Սուրբ Բեատուսի գերեզմանը գտնվում է վանքի և քարանձավի մուտքի միջև։ Մահացել է մ.թ. 112 թվականին ծեր հասակում։

## Վանք
Սուրբ Բեատուսի քարանձավների մոտակայքում ավգուստինյան վանք է կառուցվել։ Այսօր զբոսաշրջիկների համար բացվել և լուսավորվել է քարանձավային համակարգի մոտավորապես մեկ կիլոմետր հատվածը։ Վանքի տարածքում այժմ կա նաև ռեստորան և հուշանվերների խանութ՝ զբոսաշրջիկների հարմարավետության համար։

## Սրբադասում
Բեատուսը համարվում է Շվեյցարիայի առաջին առաքյալը։ Բեատուսի պաշտամունքը տարածված էր միջնադարում և հաղթահարել է նույնիսկ ռեֆորմացիայի շրջանի թշնամությունը, երբ ուխտավորներին Ցվինգլիի բողոքականները նիզակներով քշում էին նրա քարայրից։ Այս իրարանցումից հետո Բեատուսի մասունքները տեղափոխվել են Օբվալդենի Լունգերն քաղաքում գտնվող մատուռը։ Լեռը, որտեղ նա բնակվել է մինչև իր մահը, ներկայումս նույնպես ուխտագնացության վայր է և կրում է նրա անունը՝ Բեատենբերգ։

## Պատմականություն
Սուրբ Բեատուսի կյանքի ամենավաղ արձանագրված դեպքերը թվագրվում են ոչ շուտ, քան 10-րդ և 11-րդ դարերով, և դրանք պատմականորեն վավերացված չեն։ Այսպիսով, ոմանք կասկածանքով են վերաբերվում Սուրբ Բեատուսին «Շվեյցարիայի առաքյալ» համարելու փաստին։ Սուրբ Գալլը, հավանաբար, ավելի արդարացիորեն է արժանի այդ պատվին։

## Պատկերասրահ

Պատկեր:2011-07-22 Berna Oberlando (Foto Dietrich Michael Weidmann) 053.JPG|Սուրբ Բեատուսի գերեզմանը Բեատուսի քարանձավների մուտքի մոտ, Բեատենբերգ, Շվեյցարիա։
Պատկեր:Thunersee.jpg|Թուն լիճն ու շրջակա լեռները, որտեղ, համաձայն լեգենդի, Բեատուսը հիմնել էր իր ճգնարանն ու կռվել վիշապի դեմ։
Պատկեր:Beatus monastery.jpg|Վանքի տեսարանը ներքևից
Պատկեր:CH-NB - Kff 283 - 25.tiff|Սուրբ Բեատուսի քարանձավները, 1785


## Ծանոթագրություններ

## Արտաքին հղումներ
*Caves of St. Beatus 
*Beatus at the Kathpedia

Կատեգորիա:Սրբեր
Մարդը մարդուն գայլ է

[մինի|[Մաքսիմիլիան Պիրներ - «Մարդը մարդուն գայլ է» (1901)]]
***Մարդը մարդուն գայլ է*** (), լատիներեն արտահայտություն, որը նշանակում է «Մարդը գայլ է մեկ այլ մարդու համար»։ Արտահայտությունը կիրառվում է բնութագրելու այնպիսի մարդկային հարաբերություններ և բարքեր, որոնցում գերակշռում են ծայրահեղ էգոիզմը, թշնամությունը և անտագոնիզմը, երբ մարդն իր բնույթով վարվում է այնպես, ինչպես գայլը՝ բնության մեջ։ Այս օրինակում համարվում է, որ գայլը, որպես արարած, ունի գիշատիչի, անմարդկայինի հատկանիշներ, այսինքն՝ ավելի շատ նման է կենդանու, քան՝ քաղաքակրթվածի։

## Պատմություն
Ասացվածքի տարբերակներից մեկը հանդիպում է հռոմեացի կատակերգու Տիտոս Մակկիոս Պլավտուսի «Ավանակներ» («Asinaria») կատակերգությունում՝ «*Lupus est homō hominī, nōn homō, quom quālis sit nōn nōvit*», որը թարգմանվում է «Մարդն օտարի համար գայլ է, ոչ թե՝ մարդ», կամ առավել ճշգրիտ՝ «Մարդը գայլ է և ոչ թե մարդ մեկ այլ մարդու նկատմամբ, ում դեռ չի հանդիպել»։

Որպես հակընդեմ միտք Լուցիուս Աննեուս Սենեկան իր «Epistulae Morales ad Lucilium» աշխատությունում գրել է «*homō, sacra rēs hominī*», որը թարգմանվում է՝ «մարդը մարդու աչքում ակնածանքի առարկա է»։

Էրազմ Ռոտերդամցին ասացվածքի Պլավտուսի տարբերակն օգտագործել է իր «Adagia» աշխատությունում՝ գրելով․ «Այստեղ մեզ նախազգուշացվում է չվստահել անծանոթ մարդկանց, այլ զգուշանալ ինչպես որ գայլից»։

Փիլիսոփա, աստվածաբան և իրավաբան Ֆրանցիսկո դե Վիտորիան () իր «Relectiones Theologicae» աշխատությունում գրել է, որ հռոմեացի բանաստեղծ Պուբլիուս Օվիդիուս Նասոն համաձայն չէր ասացվածքի հետ։ Մարդը, գրում է Օվիդիուսը, իր ընկերակից մարդու համար մարդ է, և ոչ թե՝ գայլ։

Թոմաս Հոբսն իր «De Cive» աշխատությունում անդրադարձել է այս ասացվածքին․ «Եթե անաչառ լինենք, ապա երկու արտահայտություններն էլ շատ ճիշտ են. այն, որ մարդը մարդու նկատմամբ՝ ինչպես Աստվածը, և որ մարդը մարդու նկատմամբ՝ ինչպես գայլը։ Առաջինը ճիշտ է, երբ մենք քաղաքացիներին համեմատում ենք միմյանց հետ, իսկ երկրորդը՝ երբ համեմատում ենք քաղաքները։

Հոբսը նկարագրել է նույն հասարակության մեջ այլ մարդկանց նկատմամբ մարդու արդար և մեծահոգաբար վարվելու միտումը և հասարակության խաբուսիկ և դաժան գործելու միտումն այլ հասարակությունների նկատմամբ։

Զիգմունդ Ֆրոյդն իր *«Քաղակակրթության անհարմարությունը»* աշխատությունում համաձայնվել է ասացվածքի հետ՝ գրելով․ «Միշտ կա գայթակղություն մերձավորին ձեր ագրեսիվությունը բավարարելու միջոց դարձնել, օգտագործել նրա աշխատուժն առանց վարձատրության, օգտագործել նրան որպես սեքսուալ օբյեկտ՝ չհարցնելով նրա համաձայնությունը, զրկել գույքից, նվաստացնել, ցավ պատճառել, տանջել և սպանել։ Homo homini lupus։ Ո՞վ կունենա համարձակություն վիճարկելու այս դատողությունը՝ ունենալով կյանքի և պատմության մեծ փորձ»։

## Տես նաև
* Միզանտրոպիա
* Լատիներեն արտահայտությունների ցանկ

## Ծանոթագրություններ

Կատեգորիա:Բռնություն
Կատեգորիա:Լատիներեն բառեր և արտահայտություններ
Կատեգորիա:Մրցակցություն
Կապույտ երկուշաբթի (ամսաթիվ)

**Կապույտ երկուշաբթի** () կամ **տխուր երկուշաբթի**, անվանում՝ տրված հունվար ամսվա՝ սովորաբար երրորդ շաբաթվա երկուշաբթիին, որը համարվում է տարվա առավել դեպրեսիվ օրերից մեկը։ Այս հասկացությունն առաջին անգամ հրատարակվել է 2005 թվականի Sky Travel ընկերության մամլո հաղորդագրությունում, որտեղ պնդում էին, որ հաշվել են օրը՝ օգտագործելով հավասարում։ Այն հաշվի է առնում եղանակային պայմանները և վերաբերում է միայն Հյուսիսային կիսագնդին։ Ըստ զուգադիպության՝ Միացյալ Նահանգներում օրը հաճախ համընկնում է Մարտին Լյութեր Քինգի օրվա հետ (դաշնային տոն)։ Այդ իսկ պատճառով հասկացությունն այնտեղ այդքան էլ հայտնի չի։

Գաղափարը համարվում է կեղծ գիտություն, որի բանաձևը գիտնականները համարել են անիմաստ։

## Ամսաթիվ
Սովորաբար նշվում է, որ ամսաթիվը համընկնում է հունվար ամսվա երրորդ երկուշաբթի օրվա հետ, բայց կարող է նշվել նաև երկրորդ կամ չորրորդ երկուշաբթի օրը։ Առաջին ամսաթիվը հայտարարվել է 2005 թվականի հունվարի 24-ին՝ Sky Travel-ի մամլո հաղորդագրությունում։

### Հաշվարկում
Բանաձևը օգտագործում է բազմաթիվ գործոններ․ եղանակային պայմաններ, պարտքի մակարդակ (մեր վճարունակության և պարտքի կուտակման միջև տարբերություն), Սուրբ Ծննդից, նոր տարվա ձախողումներից սկսած ժամանակը, մոտիվացիայի ցածր մակարդակը և զգացողությունը, որ անհրաժեշտ է ինչ-որ բան անել։ Մի բանաձև կիրառվել է Քլիֆ Արնալի կողմից՝ 2006 թվականին․

\frac{(C \times R \times ZZ)}{((Tt + D) \times St)} + (P \times Pr)>400

Որտեղ՝

Tt = ճամփորդելու ժամանակահատված,

D = ձգձգումներ,

C = մշակութային միջոցառումներ վրա ծախսված ժամանակ,

R = հանգստի վրա ծախսված ժամանակ,

ZZ =քնի վրա ծախսված ժամանակ,

St = սթրեսային վիճակում գտնվելու ժամանակահատված,

P = իրերը հավաքելու վրա ծախսված ժամանակ,

Pr = նախապատրաստվելու վրա ծախսվող ժամանակ։

Չափման միավորները սահմանված չեն, քանի որ բոլոր գործոնները ներառում են ժամանակ։ «Բանաձևի» տարածական վերլուծությունը ցույց է տալիս, որ այն խախտում է միատարությունը և հետևաբար անիմաստ է։

## Ծանոթագրություններ

## Արտաքին հղումներ
* BBC էջերը մեջբերել են Կապույտ երկուշաբթին 2005 2009 2012

Կատեգորիա:Գիտական խաբեություններ
Կատեգորիա:Կեղծ գիտություն
Կատեգորիա:Հանրամատչելի հոգեբանություն
Կատեգորիա:Ոչ պաշտոնական տոներ
Կեղտոտ օրագրեր

«**Կեղտոտ օրագրեր**» (), շվեդական պոռնոգրաֆիկ ֆիլմ, որը նկարահանել է շվեդ ֆեմինիստուհի Միա Էնգբերգը 2009 թվականին՝ Շվեդական կինոյի ինստիտուտի կողմից հատկացված միջոցներով։ Ֆիլմի պրեմիերան տեղի է ունեցել 2009 թվականի սեպտեմբերի 9-ի գիշերը՝ Ստոկհոլմում։ Պրեմիերան լայն ռեզոնանս առաջացրեց հասարակության շրջանում. հատկապես քննարկվում էր այն փաստը, որ պոռնոգրաֆիկ բովանդակությամբ ֆիլմը նկարահանվել էր հարկ վճարողների գումարներով։

## Պատմություն
Ֆիլմի նկարահանման գաղափարը Էնգբերգի մոտ առաջացել է Ստոկհոլմի կինոփառատոնից հետո, որտեղ ցուցադրվել էր նրա «*Come Together*» կարճամետրաժ ֆիլմը, որում աղջիկները զբաղվում են ձեռնաշարժությամբ՝ նկարահանվելով իրենց բջջային հեռախոսներով։ Ֆիլմից հետո բավականին մեծ թվով բացասական մեկնաբանություններ ստացվեցին, հիմնականում այն տղամարդկանց կողմից, ովքեր դժգոհում էին, որ ֆիլմում կանայք հրապուրիչ չեն։ Էնգբերգը անարդար համարեց այն փաստը, որ պոռնոֆիլմում կանայք պետք է հրապուրիչ լինեն տղամարդկանց լսարանի համար։ Նա որոշեց խախտել հաստատված ավանդույթը և փորձեց սեքսուալությունը իր ֆիլմում ցուցադրել կանանց տեսանկյունից։

Ինքը՝ Էնգբերգը, այսպես է նկարագրել իր գրգռիչ դրդապատճառները.

Ավելի վաղ Էնգբերգն արդեն փորձ էր ունեցել պոռնոգրական ֆիլմեր նկարահանելու հարցում։ Նա «*Selma & Sofie*» և «*Whore & Lesbian*» ֆիլմերի հեղինակ է, որոնք որոշակի ժողովրդականություն էին վայելում։ Այս հաջողությունների հիման վրա Շվեդական կինոյի ինստիտուտը նախնական սուբսիդիա տրամադրեց 350000 սեկի չափով, որն այնուհետև լրացվեց 150000 սեկով։

## Սյուժե
Ֆիլմը բաղկացած է տարբեր տևողություններով և սյուժեներով տասներկու կարճամետրաժ ֆիլմերից։
* «Skin»
* «Fruitcake»
* «Night Time»
* «Dildoman»
* «Body Contact»
* «Red Like Cherry»
* «On Your Back Woman!»
* «Phone Fuck»
* «Brown Cock»
* «Flasher Girl on tour»
* «Authority»
* «For the Liberation of Men»

## Արձագանքներ
thumb|Շվեդական կինոյի ինստիտուտի տնօրենի նամակն ուղղված Շվեդիայի մշակույթի նախարարին, որում բացատրվում է, թե ինչու է ինստիտուտը որոշում կայացրել ֆինանսավորել պոռնոֆիլմի նկարահանումները

Փաստը, որ ֆիլմը նկարահանվել է Շվեդական կինոֆիլմերի ինստիտուտի միջոցներով, որն իր հերթին ֆինանսավորվում է Շվեդիայի կառավարության կողմից, հակասություններ առաջացրեց Շվեդիայում։ Ոմանց կողմից հարկային միջոցների օգտագործումը պոռնոգրաֆիկ ֆիլմերի նկարահանումները ֆինանսավորելու համար դիտվում էր որպես վիրավորանք։ Ի պաշտպանություն ֆիլմի՝ կարծիք հայտնվեց, որ նպատակները, որոնց համար նկարահանվել է ֆիլմը, արմատապես տարբերվում են այն նպատակներից, որոնց համար սովորաբար նկարահանվում է պոռնոգրաֆիան։ «Կեղտոտ օրագրերը» քննադատել են նաև ֆեմինիստները, ովքեր սկզբունքորեն դեմ են պոռնոգրաֆիային։ Նրանք հայտարարեցին, որ ֆեմինիստական պոռնոգրաֆիան օքսիմորոն է։ Ինքը՝ Էնգբերգը, իր հասցեին արված քննադատությանը այսպես պատասխանեց.

Բացի այդ, նա հայտարարել էր.
:

## Ծանոթագրություններ

## Արտաքին հղումներ
* 

Կատեգորիա:2009 ֆիլմեր
Կատեգորիա:ԼԳԲՏ ֆիլմեր
Կատեգորիա:Շվեդական ֆիլմեր
Կատեգորիա:Շվեդերեն ֆիլմեր
Կատեգորիա:Պոռնոգրաֆիկ ֆիլմեր
Կատեգորիա:Ֆեմինիզմը Շվեդիայում
Եկատերինա Ադուշկինա

**Եկատերինա Ռոմանովա Ադուշկինա** (), ռուս վիդեոբլոգեր, YouTube վիդեոհոսթինգի ռուսալեզու հատվածի ամենահայտնի բլոգերներից մեկը։

2017 թվականին «Մանուկների ձայնը» նախագծի մասնակիցների հետ շփման արդյունքում սկսել է հետաքրքրվել երգով և մինչև այժմ ունի մի քանի թողարկած սինգլ։

## Կենսագրություն
Ադուշկինան ծնվել է Մոսկվայում 2003 թվականի հոկտեմբերի 18-ին։ Հաճախում է Ալլա Դուխովայի «Todes» բալետի դպրոց-ստուդիա։

10 տարեկանից սկսել է վիդեոբլոգ վարել։ KatyaAdushkina ալիքը YouTube-ում գրանցված է 2013 թվականի մարտի 16-ին, երբ Կատյան 9,5 տարեկան էր։

2016 թվականի սեպտեմբերին «Kids FM» ռադիոկայանում սկսել է վարել սեփական հաղորդումը, որը կոչվում էր «LIKE Adushkina»: Այս ռադիոկայանի աջակցությամբ «Մանուկների Ձայնը» մրցույթի մասնակից Դաշա Շերբակովայի հետ ձայնագրել է «Улететь» երգը (տեսահոլովակը թողարկվել է նոյեմբերի 3-ին) և նկարահանվել է (նույնպես Դաշա Շերբակովայի հետ) Fruit-tella կոնֆետի գովազդում։

2017 թվականի փետրվարին «Teens Awards 2017» մրցանակաբաշխության ժամանակ (Իգոր Կրուտոյի հանրահայտ երաժշտության ակադեմիայի և «Russian Music Box» հեռուստաալիքի նախագիծը) «Տարվա բլոգեր» անվանակարգում ստացել է «Տարվա աղջիկ» մրցանակը։

2018 թվականին մարտի 22-ին թողարկվել է Կատյայի առաջին սինգլը՝ «Лимонад» անվանումով։ Այս երգի տեսահոլովակը YouTube-ում տեղադրվել է մարտի 30-ին և առաջին երկու շաբաթվա ընթացքում հավաքել 6 միլիոն դիտում։

2018 թվականի մարտի վերջին Կատյան ստացել է «Nickelodeon Kids 'Choice Award» մրցանակ «Ռուս հանդիսատեսի սիրելի ինտերնետ աստղ» անվանակարգում։

ANIVAR-ի (Անի Վարդանյանի) և Նիկիտա Մարոզովի հետ թողարկել է «Всё моё» երգը՝ Beeline ապրանքանիշի «EVERYONE!» սակագնային գծի աջակցման համար։ Տեսահոլովակը թողարկվել է 2018 թվականի մայիսի 30-ին։

2018 թվականի հուլիսի 16-ին Կատյայի ալիքում թողարկվել է տեսահոլովակ «Зажигай» երգի հիման վրա, իսկ օգոստոսի 9-ին՝ «Beauty Bomb» երգի հիման վրա։

2017 թվականի հունվարի դրությամբ Կատյան YouTube-ում ուներ շուրջ 900 հազար հետևորդ և 50 միլիոն դիտում, սեպտեմբերին՝ ավելի քան 1 միլիոն 200 հազար հետևորդ, իսկ 2018 թվականի մարտին՝ 2 միլիոն, իսկ դեկտեմբերին՝ արդեն 3,5 միլիոն հետևորդ։

2018 թվականի հոկտեմբերին Կատյան հայտնվել է «Elle Girl» ամսագրի շապիկին, իսկ դեկտեմբերին՝ թողարկել «НГ» ամանորյա երգը։

## Ալիքի թեմատիկա
YouTube-ում Կատյայի տեսանյութերի թեմատիկան բազմազան է՝ տարատեսակ ուրախ տեսանյութեր, վլոգներ իր առօրյա կյանքի մասին, պարեր, քաղցրավենիք, դիմահարդարում, նվերներ, գնումներ, չելենջներ, ճանապարհորդություն։

Հաճախ է հոլովակներ նկարահում իր ընկերուհու՝ Վարվարա Ստեֆանովայի հետ։

## Ալիքի աշխատանք
Իր տեսահոլովակների մոնտաժով Կատյա Ադուշկինան անձամբ է զբաղվում՝ մեկ տեսահոլովակի վրա միջինում ծախսելով վեց ժամ։ Աղջկա մայրն ասում է․ 

## Անձնական կյանք
2017 թվականին որոշ ժամանակ հանդիպում էր վիդիոբլոգեր Նիկիտա Զլատոուստի հետ։ Նույն տարվա աշնանը նրանք բաժանվել են։

Ներկայումս հանդիպում է Սեմյոն Կիմի հետ, որի հետ հարաբերությունները երկար ժամանակ թաքցրել է։

## Սկավառակագրություն
### Շքերթներ

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* Ինչպես լինել սոցիալական ցանցերի աստղ և ամեն ինչ հասցնել։ Օգտակար տեղեկություններ բոլորի համար -«Санкт-Петербург» հեռուստաընկերություն

Կատեգորիա:Ռուս բլոգերներ
Կատեգորիա:Ռուս երգիչներ
Կատեգորիա:Ռուս երգչուհիներ
Կատեգորիա:Ռուս պարուհիներ
Կինոյի միջազգային օր

thumb|200 px|Սինեմատոգրաֆ
**Կինոյի միջազգային օր**, կինեմատոգրաֆիստների և ամբողջ աշխարհում ֆիլմերի սիրահարների տոն։ Տոնը նշում են ամեն տարի` դեկտեմբերի 28-ին։

## Տոնի պատմություն
[thumb|200px|[Լյումիեր եղբայրներ]]
1885 թվականին ֆրանսիացի Լուի և Օգյուստ Լյումիերները ստացել են իրենց ստեղծած «Սինեմատոգրաֆ» սարքի արտոնագիր։

Նույն թվականի մարտի 22-ին ֆրանսիական ֆոտոարդյունաբերության զարգացմանը նվիրված համաժողովում Լյումիեր եղբայրները մեծ էկրանին հանրությանն են ներկայացրել առաջին ֆիլմը՝ «Աշխատավորների ելքը ֆաբրիկայից»։ Հենց այդ ֆիլմն էլ 1895 թվականի դեկտեմբերի 28-ին բացել է առաջին հայտնի վճարովի կինոդիտումը Փարիզյան 10 ֆիլմերից, «Գրան-կաֆեի» նկուղում՝ Կապուցինոկ բուլվարի վրա։ Հենց այդ օրն էլ դարձել է «Կինոյի միջազգային օրվա» տոնակատարության օրը։

2019 թվականին ՀՀ Ազգային ժողովը հունիսի 19-ի նիստում ընդունել է ապրիլի 16-ը «Հայ կինոյի օր» սահմանելու մասին օրենքի նախագիծը և «ՀՀ տոների և հիշատակի օրերի մասին» օրենքը լրացվել է 4․1-րդ հոդվածով՝ «Հայ կինոյի օր` նշվում է ապրիլի 16-ին»։

## Ծանոթագրություններ

Կատեգորիա:Մասնագիտական տոներ
Կատեգորիա:Միջազգային օրեր
Կատեգորիա:Կինեմատոգրաֆիա
Ջեյկոբ Թրամբլե

**Ջեյկոբ Թրամբլե** (, ), կանադացի դերասան, հայտնի է դարձել «Սոմնիա» ֆիլմում Կոդիի և «Սենյակ» ֆիլմում Ջեկի դերով։ «Հրաշք» ֆիլմում կատարել է գլխավոր հերոսի՝ Օգիի դերը։

## Կենսագրություն և գործունեություն
Ջեյկոբ Թրամբլեն ծնվել է 2006 թվականի հոկտեմբերի 5-ին Վանկուվերում։ Հայրը խուզարկու ոստիկան է, մայրը՝ տնային տնտեսուհի։ Ջեյկոբն ունի երկու քույր՝ Էմման և Էրիկան։

Հեռուստատեսությունում դեբյուտավորել է 2013 թվականին։ Նկարահանվել է «Սմուրֆիկները 2» ֆիլմում։ 2015 թվականին մարմնավորել է «Սենյակ» ֆիլմի գլխավոր դերերից մեկը, որի շնորհիվ ստացել է համաշխարհային հայտնիություն և մի շարք մրցանակներ՝ Չիկագոյի կինոքննադատների ասոցիացիայի, Միացյալ Նահանգների կինոքննադատների ազգային խորհրդի կողմից, «Спутник», «Austin Film Critics Association», «Indiana Film Journalists Association», «Las Vegas Film Critics Society Awards», «Nevada Film Critics Society», «Phoenix Film Critics Society Awards», «San Diego Film Critics Society Awards», «Santa Barbara International Film Festival», «Washington DC Area Film Critics Association Awards», «Women Film Critics Circle Awards», ինչպես նաև անվանակարգեր՝ ԱՄՆ կինոդերասանների գիլդիայի մրցանակ, Սատուրն (մրցանակ), Կայսրություն, Երիտասարդ դերասան։

2016 թվականին մանուկ Ջեյկոբը «Fox» հեռուստաընկերության «Վերջին մարդը Երկրի վրա» հեռուստասերիալում և «Սոմնիա» սարսափ ֆիլմում խաղացել է գլխավոր դերեր։ 2017 թվականին նկարահանվել է «Հենրիի գիրքը» և «Հրաշք» ֆիլմերում։

2018 թվականին Ջեյկոբը հայտնվել է «Կողոպտիչ» ֆանտաստիկ մարտաֆիլմում, իսկ Քսավյե Դոլանի «Ջոն Ֆ․ Դոնովանի կյանքը և մահը» ֆիլմում խաղացել է գլխավոր դերերից մեկը։

Դերասանը խաղացել է Սթիվեն Քինգի «Բժիշկ Քուն» վեպի հիման վրա նկարահանված համանուն սարսափ ֆիլմում, որը «Փայլատակում» ֆիլմի շարունակությունն է։

2019 թվականի հուլիսին հայտարարվել է, որ Ջեյկոբը «Disney»-ի «Ջրահարսերը» մուլտֆիլմի նոր տարբերակում հնչյունավորելու է Ֆլաունդերին։

## Անձնական կյանք
Ներկայումս Ջեյկոբը ապրում է Բրիտանական Կոլումբիայում՝ Լենգլիում։ Դերասանը, լինելով «Աստղային պատերազմներ» ֆիլմի երկրպագուն, իր շանը անվանակոչել է Ռեյ՝ ի պատիվ Դեյզի Ռիդլիի կերպարի։ Նրա հուզմունքը C-3PO-ի, R2-D2-ի և BB8-ի հերոսների հայտնվելու կապակցությամբ «Օսկար» մրցանակի 88-րդ մրցանակաբաշխության արարողության ժամանակ ճանաչվել է երեկոյի գլխավոր իրադարձությունը։

## Ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Դերասաններ այբբենական կարգով
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Nightmare (երգ, Հոլզի)

***Nightmare***, ամերիկացի երգչուհի Հոլզիի սինգլ։ Սինգլը թողարկվել է 2019 թվականի մայիսի 17-ին Capitol Records լեյբլով։ Այն գրել է Հոլզին պրոդյուսեր Բենի Բլանկոյի, Cashmere Cat-ի և Happy Perez-ի հետ միասին։ Երաժշտական տեսահոլովակը նկարահանվել է Հաննա Լյուքս Դևիսը, որը թողարկվել է նույն օրը։  2019 թվականի օգոստոսին երաժշտական տեսանյութը ՅուԹյուբում հավաքել է ավելի քան 60 միլիոն դիտում, ինչպես նաև Spotify-ում 77 միլիոն սթրիմ։

## Մրցանակներ և նոմինացիաներ

## Չարթեր

## Հավաստագրումներ

## Թողարկման ամսաթիվը

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Երգեր այբբենական կարգով
Կատեգորիա:Հոլզիի երգեր